ഇത്തവണ തൃശൂരില് പുലിയിറങ്ങുമോ? തൃശൂര്: കോവിഡ് തട്ടിയെടുത്ത കഴിഞ്ഞ വര്ഷത്തെ പോലെ, ഇത്തവണയും തൃശൂരിെന്റ തനത് കലാരൂപമായ പുലിക്കളി കോവിഡ് തട്ടിയെടുക്കുമോയെന്ന ആശങ്കയിലാണ് തൃശൂര്. ഇത്തവണയും പുലിക്കളിയില്ലാതിരിക്കാന് കഴിയില്ലെന്ന വിഷമമാണ് തൃശൂരിന്. പൂരത്തോളം പ്രധാനമാണ് തൃശൂരിന് നാലാമോണ നാളില് സ്വരാജ് റൗണ്ടില് കുടവയറും അരമണിയും കുലുക്കിയെത്തുന്ന പുലിക്കൂട്ടങ്ങളും കണ്ണഞ്ചിക്കുന്ന വിസ്മയ കലാരൂപങ്ങളുമൊക്കെ. പൂരത്തിനെത്തുന്ന ആസ്വാദകരോളം തന്നെയാണ് വിദേശത്തുനിന്നുപോലും പുലിക്കളിയാഘോഷം കാണാന് ആളുകളെത്താറുള്ളത്. കോവിഡ് രോഗികളുടെ എണ്ണം കുറയാത്തതാണ് ആശങ്കയുണ്ടാക്കുന്നത്. നിലവില് ആഘോഷങ്ങള്ക്കായി നിയന്ത്രണം നീക്കാനുള്ള സാഹചര്യമില്ല. അത്തം നാളില് തെക്കേഗോപുര നടയില് തേക്കിന്കാടിലെ സൗഹൃദ കൂട്ടായ്മയൊരുക്കുന്ന ഭീമന് പൂക്കളം മുതല് ഓണാഘോഷത്തിന് തുടക്കം കുറിച്ച് നാലാമോണ നാളില് പുലിക്കളിയോടെയാണ് തൃശൂരിെന്റ ഓണാഘോഷം അവസാനിക്കുക. ഓണം പടിവാതില്ക്കലെത്തി നില്ക്കെ ഇതുവരെയും മുന്നൊരുക്കം നടത്തിയിട്ടില്ല. ജില്ല ഭരണകൂടത്തിെന്റ നേതൃത്വത്തിലാണ് ഓണാഘോഷം. കോര്പറേഷന് ചുമതലയിലാണ് പുലിക്കളി നടത്തുക. പുലിക്കളി സംഘങ്ങള്ക്ക് ഇതിനായി കോര്പറേഷന് ഗ്രാന്റും അനുവദിക്കുന്നുണ്ട്. കഴിഞ്ഞ വര്ഷം ആഘോഷങ്ങള് ഇല്ലാതായതോടെ ചര്ച്ച നടന്നില്ല. ഇത്തവണയും യോഗം വിളിച്ചുചേര്ത്തിട്ടില്ല. കഴിഞ്ഞ തവണ ഒരു പുലിയെത്തി നടുവിലാലില് തേങ്ങയുടച്ച് പ്രതീകാത്മകമായി പുലിക്കളി അവതരിപ്പിച്ചു. അയ്യന്തോള് ദേശം വെര്ച്വലായും പുലിക്കളി സംഘടിപ്പിച്ചിരുന്നു. ഇത് വിപുലമാക്കി പൂരം സംഘടിപ്പിച്ചത് പോലെ ചടങ്ങ് മാത്രമായി, പൊതുജനങ്ങള്ക്ക് പ്രവേശനമില്ലാത്ത വിധത്തില് പുലിക്കളി സംഘടിപ്പിക്കാനും ഓണ്ലൈനിലൂടെ പ്രദര്ശിപ്പിക്കാനും സൗകര്യമൊരുക്കിയാല് പുലിക്കളി ഉപേക്ഷിക്കേണ്ടതില്ലെന്നാണ് സംഘാടകരുടെ അഭിപ്രായം. അടുത്ത ദിവസം ഇതുസംബന്ധിച്ച് കോര്പറേഷനെ സമീപിക്കാനിരിക്കുകയാണ് പുലിക്കളി സംഘങ്ങള്.